Europavei 6 (Viken)

Europavei 6 i Viken betår av to delstrekninger. Den nordlige, gjennom Romerike, går mellom Budalsbekken grense mot Hedmark i Eidsvoll, og grensen mot Oslo i Djupdalen i Lillestrøm. Den sørlige, gjennom Follo og Østfold, går mellom grensen mot Oslo ved Taraldrud i Nordre Follo, og grensen mot Sverige ved Svinesund i Halden.

Historikk 
E6 gjennom Akershus ble opprettet 1. juni 1965 da veien ble forlenget fra Sverige til Stjørdalshalsen i Stjørdal. Traseen gjennom Follo var tidligere del av riksvei 1 som gikk mellom Oslo og Svinesund, strekningen gjennom Romerike var del av riksvei 50 mot Trondheim. Opprinnelig delte E6 trasé med europavei 18 mellom Oslo og Vinterbro, strekningen forbi Østmarka ble bygd senere.

Da E6 ble innrettet var den første firefelts motorveien i Norge allerede bygd, dette var strekningen Berger–Hvam i Lillestrøm på 5,5 km som ble åpnet høsten 1964. Etterhvert har alle de gamle strekningene blitt erstattet av motorveier med egen trasé som har blitt bygd etappevis. Først i 1993 ble E6 i Akershus i sin helhet motorvei da nye Minnesundbrua ble bygget, og veien ledet utenom Hammerstad på Eidsvoll dit den sto ferdig i 1988. Traseen forbi Stensby sykehus og gjennom Langset på Minnesund, som hadde hatt hovedferdselsåren nordover via fergeforbindelse før første Minnesundbru sto ferdig i 1959, ble nedgradert til fylkesvei 501. I Østfold har den opprinnelige traséen blitt fylkesvei 316 nord for Moss, og fylkesvei 118 mellom Moss og Svinesund.

1986 ble Ringnestunnelen åpnet, og strekningen mellom Teisen i Oslo og Ringneskrysset i Ås ble flyttet til den tidligere riksvei 160, som hadde blitt oppgradert. 2009 ble Ringnestunnelen erstattet av Nøstvettunnelen motorveitunnel.

De opprinnelige strekningene har blitt omklassifisert, da Nordbytunnelen ble åpnet for eksempel ble den opprinnelige veien del av fylkesvei 156. Også gjennom Romerike har den gamle traséen blitt fylkesvei, med eget veinummer i hver kommune. Disse veiene heter imidlertid alle Trondheimsveien henholdsvis Trondheimsvegen.

Kommuner og knutepunkter

Se Europavei 6 (Oslo)

Referanser 

Veier i Viken
Europavei 6
Veier i Eidsvoll
Veier i Ullensaker
Veier i Lillestrøm kommune
Veier i Lørenskog
Veier i Nordre Follo
Veier i Ås
Veier i Frogn
Veier i Vestby
Veier i Moss
Veier i Råde
Veier i Sarpsborg
Veier i Fredrikstad
Veier i Halden
Bomveier i Norge